The X Factor

Andre betydninger, for TV-programmet, se: X Factor
The X Factor er det britiske heavy metal-bandet Iron Maidens tiende studioalbum.

Albumet ble utgitt 2. oktober 1995. Vokalist Bruce Dickinson hadde nettopp blitt erstattet av Blaze Bayley. Dette albumet er Iron Maidens fjerde nest lengste album, med stor hjelp av klassikeren «Sign of the Cross», som er 11 minutter og 17 sekunder lang. 

The X Factor er i motsetning til Maidens forrige album, veldig mørkt og dypt. Mange av sangene har krig som tema: «Fortunes of War», «The Aftermath», «Blood on the World's Hands» og «The Edge of Darkness». Andre sanger fokuserer på indre følelser og mareritt: «Look for the Truth», «2 A.M.» og «The Unbeliever». 

Albumet inneholder også sanger som behandler temaer som religion og eksistensielle spørsmål: «Sign of the Cross» og «Judgement of Heaven», i tillegg til korte og raske sanger som «Man on the Edge» og «Lord of the Flies», som begge ble utgitt som singler. Dette albumet passet perfekt for Blaze Bayleys rolige og kraftfulle stemme. Mesteparten av sangene starter rolig, men bygger seg opp til kraftfulle og mørke sanger. 

Dette er ett av fire Iron Maiden album som ikke har en sang med samme navn som tittlen på albumet, andre er Piece of Mind (1983), Virtual XI (1998) og A Matter of Life and Death (2006).

Sporliste 
 «Sign of the Cross» (Harris) – 11:17
 «Lord of the Flies» (Gers, Harris) – 5:03
 «Man on the Edge» (Bayley, Gers) – 4:11
 «Fortunes of War» (Harris) – 7:23
 «Look for the Truth» (Bayley, Gers, Harris) – 5:10
 «The Aftermath» (Bayley, Gers, Harris) – 6:21
 «Judgement of Heaven» (Harris) – 5:12
 «Blood on the World's Hands» (Harris) – 5:57
 «The Edge of Darkness» (Bayley, Gers, Harris) – 6:39
 «2 A.M.» (Bayley, Gers, Harris) – 5:37
 «The Unbeliever» (Gers, Harris) – 8:10

Personell 
Blaze Bayley – vokal
Steve Harris – bass
Dave Murray – gitar
Janick Gers – gitar
Nicko McBrain – trommer

Andre medvirkende
Michael Kenney – keyboard
The Xpression Choir – Gregoriansk sang (spor 1)

Eksterne lenker   
 

Iron Maiden-plater
Musikkalbum fra 1995